CELEX: C2006/212/25
Language: fi
Date: 2006-09-02 00:00:00
Title: Asia C-260/06, Asia C-261/06: Ennakkoratkaisupyyntö, jonka cour d'appel de Montpellier (Ranska) on esittänyt 15.6.2006 — Ministère public v. Daniel Pierre Raymond Escalier ja Jean Louis François Bonnarel

2.9.2006   
            
            
               FI
            
            
               Euroopan unionin virallinen lehti
            
            
               C 212/14
            
         Ennakkoratkaisupyyntö, jonka cour d'appel de Montpellier (Ranska) on esittänyt 15.6.2006 — Ministère public v. Daniel Pierre Raymond Escalier ja Jean Louis François Bonnarel
   (Asia C-260/06 - Asia C-261/06)
   (2006/C 212/25)
   Oikeudenkäyntikieli: ranska
   Ennakkoratkaisua pyytänyt tuomioistuin
   Cour d'appel de Montpellier
   Pääasian asianosaiset
   
      Kantaja: Ministère public
   
      Vastaajat: Daniel Pierre Raymond Escalier (C-260/06) ja Jean Louis François Bonnarel (C-261/06)
   Ennakkoratkaisukysymykset
   Kun jäsenvaltio edellyttää jostakin toisesta jäsenvaltiosta, jossa aineella on markkinoille saattamista koskeva, direktiivin 91/414/ETY (1) mukaisesti myönnetty lupa, peräisin olevan kasvinsuojeluaineen tuonnilta sen alistamista yksinkertaistettuun lupamenettelyyn sen selvittämiseksi, vastaako maahantuotu tuote asiassa C-100/96 11.3.1999 annetussa tuomiossa määriteltyjä tuotteen tunnuspiirteitä koskevia edellytyksiä, voiko tämä jäsenvaltio edellyttää elinkeinonharjoittajan saattamista yksinkertaistettuun lupamenettelyyn silloin, kun
   
               —
            
            
               maahantuojana on maanviljelijä, joka tuo aineen yksinomaan maatilansa toiminnan edellyttämiin määrällisesti rajoitettuihin tarpeisiin eikä saata tuotetta markkinoille tämän käsitteen kaupallisessa merkityksessä,
            
         
               —
            
            
               kun yksinkertaistettu lupamenettely, joka vastaa tuontilupamenettelyä, on henkilökohtainen kunkin elinkeinonharjoittajan/jakelijan osalta ja velvoittaa tämän nimeämään tuotavan tuotteen omalla merkillään ja suorittamaan 800 euron suuruisen veron?
            
         Jos ensimmäiseen kysymykseen vastataan kieltävästi, voidaanko yksityishenkilöiden toimesta tapahtuvaa lääkkeiden tuontia omaan käyttöön koskevaa, asiassa C-212/03 26.5.2005 annettua tuomiota soveltaa sellaiseen yksinomaan maatilojen tarpeisiin tarkoitettuun kasvinsuojeluaineiden tuontiin, jota maanviljelijät harjoittavat?
   
      (1)  Kasvinsuojeluaineiden markkinoille saattamisesta 15 päivänä heinäkuuta 1991 annettu neuvoston direktiivi 91/414/ETY (EYVL L 230, s. 1).